recursal/SuperWikiNEXT-32B huggingface dataset:
**வாழைப்பழ சமக் கதிர் ஏற்பளவு** (*Banana equivalent dose* - BED) என்பது சராசரி அளவுள்ள வாழைப்பழம் ஒன்றினை சாப்பிடுவதால் பெறப்படும் கதிர் ஏற்பளவு ஆகும்.

நாம் சுவாசிக்கும் காற்று அருந்தும் நீர் தங்கும் வீடு என்று எல்லாவற்றிலும் மிகக் குறைந்த அளவு கதிர்வீச்சுக் காணப்படுகிறது.இது சுற்றுச் சூழலில் காணப்படும் கதிரியக்கத் தனிமங்களிலிருந்து வெளிப்படும் கதிர்களாலேயே தோன்றுகின்றன. அந்த வகையில் நாம் தினமும் சாப்பிடுகின்ற வாழைப்பழமும் கதிரியக்கமுடைய பொட்டாசியம் 40 எனும் கதிர் தனிமத்தினை குறைந்த அளவு கொண்டுள்ளது. அதன் காரணமாக தொடர்ந்து கதிர்வீச்சினை பெற ஏதுவாகிறது. இருப்பினும் இவ்வளவு தொடர்ந்து அதிகரிக்க வாய்ப்பில்லை. காரணம் பொட்டாசியம் உடலிலிருந்து அவ்வப்போது வெளியேற்றப்படுவதாலாகும்.

அணுஉலைக் கசிவு 2500 BED (250 μSv) வா.ச. கதிர்ஏற்பளவாக இருக்கலாம். ஆனால் மார்பு சி.டி. (CT) எடுக்கும் போது 70,000 BED (7 மில்லி சீவர்ட்) கவனிக்கப்பட வேண்டும். கூற்றளவு 80,000,000 பெட் (8 சீவெர்ட்) ஆகும். ஒவ்வொரு கிராம் பழத்திலிருந்தும் 31 பெக்கரல் கதிர்வீச்சு வெளிப்படுவதாகக் கணித்திருக்கிறார்கள். ஒரு சரக்கு வண்டியில் நிறைய வாழைப்பழமிருந்தால் அது தவறான எச்சரிக்கைக் குறியினைக் காட்டும்.

வெளி இணைப்புகள்
---------------

* Radioactivity in food: your questions answered பரணிடப்பட்டது 2012-05-09 at the வந்தவழி இயந்திரம், Food Standards Agency
மாசிக் கருவாட்டின் இரு துண்டுகள்
இலங்கையில் **மாசிக் கருவாடு** எனப்படுவது, ஒரு சிக்கலான செயல் முறை மூலம் தயாரிக்கப்படுகின்ற ஒருவகைக் கருவாடு ஆகும். மாலைதீவுகளில் உற்பத்தி செய்யப்படுகின்ற இவ்வகைக் கருவாட்டுக்கான மூலப் பொருள் வரிச்சூரை (Skipjack) என்ற மீன் வகை ஆகும். மாலைதீவில், உயிர்ச்சூழலுக்கு அதிகம் பாதிப்பு ஏற்படாத வகையில் மரபு முறையில் பிடிக்கப்படும் இம் மீன்கள், முதலில் அவிக்கப்படுகின்றன. பின்னர் புகையூட்டப்பட்டு வெய்யிலில் உலர்த்தப்படுகின்றன. இப் பதப்படுத்தலின் போது மீன்கள் நன்றாக உலர்ந்து கருஞ் சிவப்பு நிறம் கொண்ட மரக் கட்டைகள் போல் ஆகின்றன. இதனால், இவை நீண்ட காலத்துக்குச் சேமித்து வைத்துப் பயன்படுத்தக் கூடியவையாக ஆகின்றன. சேமித்தலின் போது இவற்றைக் குளிரூட்டிகளில் வைக்கவேண்டியது இல்லை. 

இது பொதுவாகக் கறிகளில் முதன்மைச் சேர்பொருளாகப் பயன்படுவதில்லை. வேறு காய்கறிகளுடன் ஒரு துணைச் சேர்பொருளாகவே பெரிதும் பயன்படுத்தப்படுகின்றது. இதன் மணமும், சுவையும் இதன் சிறப்பு அம்சங்களாகும். 

இலங்கையில், சிறப்பாகச் சிங்களவரால் விரும்பி உண்ணப்படும் மாசிக் கருவாடு, அவர்களுடைய சமையலில் முக்கியமான சேர்பொருள்களில் ஒன்றாக விளங்குகின்றது.

மூலப்பொருள்
-----------

வரிச்சூரை என்ற சூரை மீனில் செய்யபடும் மாசி தான் முதல் தரமானது. எனினும் அனைத்து வகை சூரை மீனிலும் (நீல தூவி சூரை, மஞ்சல் தூவி சூரை, வரி சூரை, கட்டை சூரை) மாசி செய்யலாம். சூரையை வெட்டி, அவித்து,வெய்யிலில் காயவைத்து, புகையூட்டி மாசி தயாரிக்கப்படுகிறது.

தயாரிப்பு முறை
--------------

சூரை மீனை தோலுரித்து செதிள், குடல் நீக்கியபின், தலை, நடுமுள் (முதுகெலும்பு) போன்றவை அகற்றி பிறகு வயிற்றுப்பாகம் தனியாகப் பிரிக்கவேண்டும்.

பின்னர் இது நான்காக துண்டாக்கி பெரிய சூரைமீனாக இருந்தால் இந்தத் துண்டங்கள் மேலும் சிறுதுண்டங்களாக்கப்படும். அரியப்பட்ட சூரைமீன் துண்டங்களை (கண்டங்கள்) அண்டாவில் அரைவேக்காடாக வேக வைக்கவேண்டும் ஒரு கொதி வந்ததும், இந்த மீன் துண்டங்களை இறக்கி, மெல்லிய ஒரு துணியில் இட்டு, திருகி திருகி சொட்டுத் தண்ணீரின்றி பிழிந்து. பின்னர் மூன்று நாள்கள் வரை இந்தத் துண்டங்கள் வெய்யிலில் காய வைக்க வேண்டும்.

வெய்யிலில் காய்ந்த பின் இந்த மீன் கண்டங்கள் பூட்டிய ஓர் அறைக்கு கொண்டு செல்லப்பட்டு. அங்கே அடுப்பின் மேல் பரண் அமைத்து, வைக்கோல் பரப்பி சூரை துண்டங்களை அடுக்கி புகையூட்ட வேண்டும் இந்த துண்டங்கள் இரண்டு நாள்களுக்குப்பின் மரக்கட்டை வடிவத்தில், மாசிக்கருவாடாக மாறி இருக்கும்

இதன் பூர்வீகம் மாலத்தீவு, ஆனால் இப்போது தமிழகம், கேரளம், இலங்கை, இலட்சத்தீவுகள் எனப்படும் முந்நீர்ப் பழந்தீவு பன்னீராயிரம் பகுதி மக்களுக்கு மாசிக் கருவாடு ஒரு மிகச்சிறந்த மீன் உணவு.

இதை பாதுகாக்க குளிர்சாதன பெட்டி தேவை இல்லை.

மாசி சம்பல்
-----------

மாசி துண்டை நன்றாக அம்மியில் தட்டி, காய்ந்த மிளகாய் அதனுடன் பக்குவமாய் தட்டி ,
சிறிய வெங்காயம் நறுக்கி போட்டு 
கொஞ்சமாக தேங்காய் துருவி 
அனைத்தையும் சேர்த்து பிசைந்து 
உப்புடன் சில சொட்டுகள் எலும்பிச்சை சாறு சேர்ந்து கருவேப்பிலையுடன் சேர்த்து இறுதியில் கிடைப்பதே.
வாழைத்தண்டு (*Banana pith*) என்பது வாழைமரத்தின் உள்ளே உள்ள நடுப்பகுதியினைக் குறிப்பதாகும். இது வாழைமரத்தின் மையத்தில் அமைந்துள்ள பொய்த் தாவரத்தண்டு வகையாகும். இதில் மாவு மற்றும் நார்ச்சத்து நிறைந்து காணப்படும். இது உணவிற்காகப் பயன்படுத்தப்படும் ஓர் காய்கறி ஆகும். இது பிலிப்பீன்சு, மலேசியா, இந்தோசீனா, இலங்கை, தென்னிந்தியாவின் உணவு வகைகளில் பயன்படுத்தப்படுகிறது.

வாழைத்தண்டு

மருத்துவப் பயன்பாடு
-------------------

வாழைத்தண்டு பலவகையான மருத்துவப் பயன்பாடுகளைக் கொண்டுள்ளது. வாழைத்தண்டில் பொட்டாசியம், உயிர்ச்சத்து பி6 நிறைந்து காணப்படும். வாழைத்தண்டினை பச்சையாகவோ, பொரியல் செய்தோ, சூப் வைத்தோ பயன்படுத்தலாம். இரத்த அழுத்தம் மற்றும் சிறுநீர் பாதைத் தொற்று நோயினைக் குணப்படுத்தப் பயன்படுகிறது.

மேலும் பார்க்கவும்
------------------

* வாழைப்பழம்
* வாழை இலை
* பனங்கிழங்கு
* சவ்வரிசி

மேற்கோள்கள்
-----------

1. ↑  Padam, Birdie Scott; Tin, Hoe Seng; Chye, Fook Yee; Abdullah, Mohd Ismail (December 2014). "Banana by-products: an under-utilized renewable food biomass with great potential". *Journal of Food Science and Technology* **51** (12): 3527–3545. doi:10.1007/s13197-012-0861-2.
2. ↑  Kennedy, Jean (2009). "Bananas and People in the Homeland of Genus *Musa*: Not just pretty fruit". *Ethnobotany Research & Applications* **7**: 179-197. .
3. ↑  "வாழைத்தண்டு: சிறுநீரக கல் முதல் நீரிழிவு வரை! தம்மாத்தூண்டு தண்டுல இவ்வளவு விஷயம் இருக்காமே!". *Samayam Tamil*. 2022-02-26 அன்று பார்க்கப்பட்டது.
**வாழை முலாம்பழம்** (*Banana melon*) என்பது முலாம்பழ வழித்தோன்றலாகும். இது இன்னீரம் (முலாம்பழம்) வகையில் *குகுமிசு* பேரினத்திலிருந்து 1880ஆம் ஆண்டு அமெரிக்காவில் தோற்றுவிக்கப்பட்டது.

விளக்கம்
--------

இதன் எடை 5 முதல் 10 பவுண்டுகள் வரையும் (2.2 முதல் 3.6 கிலோ கிராம் வரை) 16 முதல் 24 அங்குல நீளம் கொண்டது. இதன் பெயர் அதன் நீளமான, கூர்மையான வடிவம் மற்றும் மஞ்சள் பட்டை மற்றும் வலுவான வாழைப்பழ வாசனையின் மூலம் ஒரு வாழைப்பழத்தை நினைவூட்டும்வகையில் இருப்பதால் இப்பெயர் பெற்றது. இதன் மென்மையான சதை சால்மன் நிறமுடையது மற்றும் மிகவும் இனிமையான சுவை கொண்டது. விவசாய கண்காட்சிகளில் அதிக கவனத்தை ஈர்ப்பதாக ஜேம்ஸ் ஜே.எச். கிரிகோரியின் பட்டியல்களில் இது குறிப்பிடப்பட்டுள்ளது.

இருப்பு
-------

இத்தாவரத்தின் விதைகள் பல இணையவழி நிறுவனங்கள் மூலம் விற்கப்படுகிறது.

மேலும் காண்க
------------

* முலாம் பழம்

மேற்கோள்கள்
-----------

1. 1 2  "Banana Melon - Heirloom, Open-Pollinated, non-Hybrid Victory Seeds®". *Victory Seeds*.
2. ↑  "Banana, Melon Seeds - Urban Farmer Seeds". *Urban Farmer Seeds*. 19 January 2021 அன்று பார்க்கப்பட்டது.
**வாழைமர அணில்**, **கிழக்கத்திய அணில்** (*plantain squirrel, oriental squirrel*) அல்லது **மூவர்ண அணில்** (*காலோசையூரசு நோடாடாசு*) என்பது இந்தோனேசியா, மலேசியா, சிங்கப்பூர் மற்றும் தாய்லாந்தில் பரவலான வாழ்விடங்களில் காணப்படும் சையூரிடே குடும்பத்தில் உள்ள கொறிக்கும் சிற்றினமாகும். இவை இப்பகுதியில் உள்ள காடுகள், சதுப்புநிலங்கள், பூங்காக்கள், தோட்டங்கள் மற்றும் விவசாயப் பகுதிகளில் காணப்படுகின்றன. பழ விவசாயிகள் இவற்றை தீங்குயிரிகளாக கருதுகின்றனர்.

 வாழைமர அணில்
 இனச்சேர்க்கையின் போது ஓரிணை

விளக்கம்
--------

வாழைமர அணிலின் உடல் நீளம் சுமார் 20–30 cm (8–12 அங்) ஆகும். உடல் நீளத்தினை ஒத்த அளவிலான வாலினைக் கொண்டது. இது சாம்பல்/பழுப்பு நிறத்தில் கஷ்கொட்டை நிற வயிற்றுடன், பக்கவாட்டு கருப்பு மற்றும் வெள்ளை பட்டையுடன் காணப்படும். இது மரங்களில் மிக விரைவாகவும் சுறுசுறுப்பாகவும் இயங்கக்கூடியது. மரங்களில் கிளைகளுக்கு இடையில் சில மீட்டர்கள் தாண்டக்கூடியது. அரிதாகவே தரையில் காணப்படும்.

உணவு
----

வாழைமர அணிலின் உணவில் பெரும்பாலும் இலைகள் மற்றும் பழங்கள் உள்ளன. ஆனால் இவை பூச்சிகள் மற்றும் பறவைகளின் முட்டைகளையும் சாப்பிடுகிறது. எறும்புகளின் இளம் உயிரிகளை உண்பதற்காக மரக் கிளைகளை உடைப்பது அறியப்படுகிறது. இது மாம்பழம், பலாப்பழம் அல்லது தேங்காய் போன்ற தன்னை விடப் பெரிய பழங்களை உண்ணும்.

வகைப்பாட்டியல்
--------------

*காலோசையூரசு* என்ற இதன் பேரினப் பெயர் "அழகான அணில்" என்று பொருள்படும். குளோஸின் அணில் (*காலோசையூரசு அல்பெசென்சு*) இதன் துணையினமாகக் கருதப்படுகிறது.

மேற்கோள்கள்
-----------

1. ↑  Duckworth, J. W.; Lee, B.; Tizard, R. J. (2008). "*Callosciurus notatus*". *IUCN Red List of Threatened Species* **2008**.. பார்த்த நாள்: 6 January 2009. old-form url
2. ↑  Anja Leo, Damage to Macaranga ant-plants by a myrmecophagous squirrel (Callosciurus notatus, Rodentia, Sciuridae) in West Malaysia "காப்பகப்படுத்தப்பட்ட நகல்". 2015-09-24 அன்று மூலம் பரணிடப்பட்டது. 2022-12-20 அன்று பார்க்கப்பட்டது.

வெளி இணைப்புகள்
---------------

* 
* 

| உயிரின வகைப்பாட்டுஇனங்காட்டிகள் |
| --- |
| *Callosciurus notatus* | 
* விக்கித்தரவு: Q860705
* விக்கியினங்கள்: Callosciurus notatus
* ADW: Callosciurus\_notatus
* BioLib: 34940
* BOLD: 12328
* EoL: 313042
* GBIF: 2437396
* iNaturalist: 45945
* IRMNG: 10464711
* ITIS: 632334
* IUCN: 3600
* MSW: 12400511
* என்.சி.பி.ஐ: 64678
* TSA: 3209
* uBio: 109234

 |
| *Sciurus notatus* | 
* விக்கித்தரவு: Q40659110
* GBIF: 9586238

 |
*Nepenthes* sp. Misool growing as a lithophyte in Raja Ampat, New Guinea
 பாறைவாழ் தாவரங்கள். பாறைகள் மீது வளரும் இனவ  epipetric அல்லது epilithic தாவரங்கள் என்றும் அழைக்கப்படுகின்றன. மழைநீர் மற்றும் ஊட்டச் சத்துக்கள், மழைநீர் மற்றும் ஊட்டச்சத்துக்கள் ஆகியவற்றிலிருந்து தங்களைத் தாங்களே இறந்த தாவர திசுக்களில் இருந்து உணனவ எடுத்து வளரும். லித்தோபைட். மண் அல்லது கரிம பொருள் குவிந்திருக்கும் பாறைகளில் பிளவுபடுவதில் சாஸ்மோபிட்கள் வளரும்.

 லித்தியோபைட்ஸடின் எடுத்துக்காட்டுகள் பல பாபியோபீடியம் ஆர்க்கிடுகள், ஃபெர்ன்கள், பல பாசிகள் மற்றும் லிவெர்த்ரோட்கள் ஆகியவை அடங்கும். பானற  அல்லது சரளைகளில் மட்டுமே வளரும் இனங்கள், கடற்புலிகள் கடமையாக்கப்படுகின்றன. பாறை மூலக்கூறு மற்றும் வேறு இடங்களில் வளரும் இனங்கள் வேதியியல் ஆய்வகத் திறன் கொண்டவை.

Rock Felt Fern, Elkhorn fern, Birds Nest Fern and moss growing on Hawkesbury Sandstone at Chatswood West, Australia
ஊட்டச்சத்துக்கள் லித்தோபைட் அல்லது சாஸ்மோபைட்ஸில் அரிதாக கிடைக்கக்கூடியதாக இருப்பதால், பல வகையான உயிரின தாவரங்கள் பாறைகளில் உயிர்வாழ்வதற்கு முன்னதாகவே கருதப்படுகின்றன. இரையை உட்கொள்வதன் மூலம், இந்த தாவரங்கள் அல்லாத மாத்திரமல்லாத லித்தோபைட்டிகளை விட அதிக ஊட்டச்சத்துக்களை சேகரிக்க முடியும்

குறிப்புகள்
-----------
**குடியேற்றவாதக் காலத்துக்கு முந்திய யாழ்ப்பாணச் சிற்பங்கள்** என்பன, போர்த்துக்கேயர் யாழ்ப்பாணத்தைக் கைப்பற்றுவதற்கு முந்திய காலத்தைச் சேர்ந்தவையும், யாழ்ப்பாணக் குடாநாட்டைச் சேர்ந்த கோயில்களில் பயன்பாட்டில் இருந்தவையுமான இந்துக் கடவுட் சிற்பங்களைக் குறிக்கும். யாழ்ப்பாணத்தில் இருந்த நூற்றுக்கணக்கான இந்துக் கோயில்கள் 17ம் நூற்றாண்டுத் தொடக்கத்தில் போர்த்துக்கேயரால் முற்றாக அழிக்கப்பட்டதுடன், அதன் பின்னர் ஏறத்தாழ 175 ஆண்டுகள் இந்து சமயம் குடியேற்றவாத அரசுகளால் ஒடுக்கப்பட்டிருந்ததது. தற்காலத்தில் இருக்கும் யாழ்ப்பாணத்து இந்துக் கோயில்கள் அனைத்தும் 1790களுக்குப் பிற்பட்டவையே. இதனால், தற்காலத்து இந்துக் கோயில்களில் குடியேற்றவாதக் காலத்துக்கு முந்திய கடவுட் சிலைகள் கிடையா. அக்காலத்துச் சிலைகளாகத் தற்போது அடையாளம் காணப்பட்டவை அண்மைக் காலங்களில் தற்செயலாகக் குளங்களில் இருந்தும், நிலத்தின் கீழிருந்தும் கண்டுபிடிக்கப்பட்டவை. இவையும் எண்ணிக்கையில் மிகக் குறைவானவையே. இவற்றுட் பெரும்பாலானவை தற்போது யாழ்ப்பாண அருங்காட்சியகத்தில் வைக்கப்பட்டுள்ளன.

பின்னணி
-------

1620க்குப் பின்னர் போர்த்துக்கேய ஆட்சியாளர் யாழ்ப்பாணக் குடாநாட்டில் இருந்த இந்துக்கோயில்களை இடிக்கத்தொடங்கினர். கோயில்களில் இருந்த கடவுட் சிலைகளைக் காப்பாற்ற எண்ணிய மக்கள் அவற்றைப் போர்த்துக்கேயரின் கண்ணில் படாமலிருக்க அவற்றை மறைத்துவைக்கத் தலைப்பட்டனர். சிலர் அவற்றைக் கிணறு, குளம் முதலியவற்றில் போட்டு மறைத்தனர். சிலர் அவற்றைக் குழிதோண்டிப் புதைத்தனர். சாதகமான நிலைமை ஏற்பட்டதும் அவற்றை எடுத்து மீண்டும் கோயில்களில் நிலைப்படுத்தவேண்டும் என்பதே அவர்களது நோக்கமாக இருந்திருக்கும். ஆனால், இவ்வாறான நிலை விரைவில் ஏற்படாததால் மறைத்து வைத்தவர்கள் இறந்துபோக இச்சிலைகள் மறைக்கப்பட்ட இடங்கள் மறக்கப்பட்டுவிட்டன.

கண்டுபிடிப்புக்கள்
------------------

20 ஆம் நூற்றாண்டின் பிற்பகுதித் தொடக்கத்தில், 1957ல் முதல் தொகுதிச் சிலைகள் நல்லூரிலுள்ள பூதராயர் குளத்தை ஆழமாக்கியபோது கிடைத்தன. 1979ல் யாழ்ப்பாணம் முசுலிம் வட்டாரத்தில் உள்ள கமால் வீதியில் வீடுகட்ட அத்திவாரம் வெட்டியபோது இரண்டு சிலைகள் கிடைத்தன. இதுபோல, வரலாற்று முக்கியத்துவம் கொண்ட யமுனா ஏரி அல்லது யமுனாரி எனப்படும் கேணியை ஆழமாக்கியபோது மரத்தாலான சிலையொன்று கிடைத்தது.

விபரங்கள்
---------

* பூதவராயர் குளத்தில் கிடைத்தவை
	+ சனீசுவரன் சிற்பம் - கல் - கிபி 10 - 12 நூ.ஆ.
	+ தட்சிணாமூர்த்தி சிற்பம் - கல் - கிபி 10 - 12 நூ.ஆ.
	+ விநாயகர் சிற்பம் - கல் - கிபி 14ம் நூ. ஆ.
	+ தண்டேசுவரர் சிற்பம் - கல் - கிபி 14ம் நூ. ஆ.
	+ கஜலட்சுமி சிற்பம் - கல் - கிபி 14 - 16 நூ. ஆ.
	+ வள்ளி தெய்வயானையுடன் கூடிய சுப்பிரமணியர் - கல் - கிபி 15 - 16 நூ. ஆ.
* கமால் வீதியில் கிடைத்தவை
	+ சண்டேசுவரர் சிற்பம் - கல் - கிபி 10 - 12 நூ.ஆ.
	+ மகிசாசுரமர்த்தனி சிற்பம் - செப்பு - கிபி 14 - 16 நூ. ஆ.
* யமுனாரியில் கிடைத்தது
	+ அம்மன் சிலை - மரம் - பிற்பட்டது

மேற்கோள்கள்
-----------

உசாத்துணைகள்
------------

* கிருஷ்ணராஜா, செல்லையா. *சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு*, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015.
தமிழியல் என்பது தமிழ் மொழியின் இயல்பு. இந்த இயல்பானது முன்னோர் காலந்தொட்டு நமக்கு வழிவழியாக வருகிறது. வழிவழியாக வந்த இது நம் மொழியில் மரத்துப்போய் இருக்கிறது. வாக்கிய அமைப்புகளும், அதில் உள்ள சொல் குறியீடுகளும், சொல்லை ஒலிக்கும் பாங்கும்,சொல்லிருள்ள எழுத்தை ஒலிக்கும் பாங்கும், அவற்றை எழுதிக்காட்டும் பாங்கும் தமிழியலில் உள்ள மரபுகள். இவை **தமிழியல் மரபுகள்**. தமிழில் உள்ள மிகப் பழமையான நூல் தொல்காப்பியம். இந்த நூலில் குறிப்பிடப்பட்டுள்ள சில பழமையான மரபுகள் **பிற்காலத் தமிழிலும்**, இன்றைய தமிழிலும் இல்லை. இப்படிப்பட்ட **மறைந்த தமிழியல் மரபுகள்** பல. அவற்றைத் தொகுத்துக் காணும்போது தொல்காப்பியத்தின் பழைமை புலனாகும். அத்துடன் பிற்காலத்தில் தோன்றிய சில மொழியியல் மரபுகளுக்கான அடிப்படையும் விளங்கும்.

ஒலியியல் மரபுகள்
----------------

'ஏ'-இறுதி

இடைச்சொல் ஏ மொழியின் (வாக்கியத்தின்) இறுதியில் வந்து ஒலிக்கும்போது ஏ என்னும் எழுத்துக்கு உரிய தன் இரண்டு மாத்திரை அளவு ஒலிக்காமல் ஒரு மாத்திரை அளவே ஒலிக்கும் நிலை தொல்காப்பியர் காலத்தில் இருந்தது. இதற்கு எடுத்துக்காட்டாகத் தொல்காப்பிய உரையாசிரியர் இளம்பூரணர்
கடல் போல் தோன்றல காடு இறந்தோரே 
என்னும் பாடல் தொடரைத் தந்துள்ளார். ஆசிரியப்பாவின் இறுதியில் வரும் ஏகாரம் இவ்வாறு ஓரலகு ஒலியைப் பெற்றிருந்தது. இப்படி ஒலிக்கும் பழக்கம் இன்று நடைமுறையில் இல்லை. எனினும் இதன் தாக்கம் சிலப்பதிகாலக் காதை முடிவு ஆசிரியப்பாப் பாடல் முடிவுகளில் ஏ என்பது என் என்னும் முடிபாக மாறி வருவதில் காணமுடிகிறது.
ஒரு தனி ஆழி உருட்டுவோன் எனவே 
விண்ணவர் கோமான் விழவுநாள் அகத்தென்

எழுத்தியல் மரபுகள்
------------------

* நாய் என்பதை நாஇ என எழுதுதல்,
* ஐயர் என்பதை அய்யர் என எழுதுவதைத் தொல்காப்பியம் குறிப்பிடுகிறது. இதனை நாம் இன்றும் கடைப்பிடித்து வருகிறோம். ஆனால் அஇயர் என எழுதும் தொல்காப்பியர் கால மரபு  இன்று நம்மிடையே இல்லை.
* அதேபோல ஔவை என்பதை அவ்வை என எழுதும் தொல்காப்பியர் காலப் பழக்கம் இன்று நம்மிடையே உள்ளது. ஆனால் அஉவை என எழுதும் தொல்காப்பியர் கால மரபு  இன்று நம்மிடையே இல்லை.

நூல்நெறி மரபுகள்
----------------

எழுத்துக்களின் எண்ணிக்கையில் குறளடி, சிந்தடி, அளவடி என வகுக்கும் மரபியல் பாங்கினைத் தொல்காப்பியம் குறிப்பிடுகிறது. இந்த மரபு மறைந்து போய் சீர் அடிப்படையில் அடிகளை பகுத்துப் பார்க்கும் பாங்கு நடைமுறைக்கு வந்துவிட்டது.

அடிக்குறிப்பு
-------------

1. ↑  ஈற்று நின்று இசைக்கும் ஏ என் இறுதி  
கூற்றுவயின் ஓர் அளபு ஆகலும் உரித்தே (தொல்காப்பியம் இடையியல் 38)
2. ↑  அகநானூறு 1
3. ↑  சிலப்பதிகாரம் 1 மங்கலவாழ்த்துக் காதை ஈற்றடி
4. ↑  சிலப்பதிகாரம் 5 இந்திர விழவு ஊர் எடுத்த காதை ஈற்றடி
5. ↑  அகரத்து இம்பர் யகரப் புள்ளியும்  
'ஐ' என் நெடுஞ் சினை மெய் பெறத் தோன்றும். (தொல்காப்பியம் 56)
6. ↑  அகர இகரம் ஐகாரம் ஆகும். (தொல்காப்பியம் 54)
7. ↑  அகர உகரம் ஒளகாரம் ஆகும் (தொல்காப்பியம் 55)
**மறுமுகம்** 2014 மார்ச்சில் வெளிவந்த திகில் திரைப்படமாகும். இதை கமல் சுப்ரமணியம் இயக்கியுள்ளார். அனுப், டேனியல் பாலாஜி, பிரீத்தி தாசு போன்றோர் நடித்துள்ளனர்.

கதைச்சுருக்கம்
--------------

பெற்றோரை இழந்த டேனியல் பாலாஜி இளம் சிற்ப கலைஞர். திருமணம் செய்துகொள்ள முடிவெடுத்து நல்ல குடும்பப் பெண்ணைத் தேடுகிறார்.

அதே நேரத்தில் தப்பான பெண்களையும் வெறுக்கிறார். தன்னிடம் தவறாக நடந்துக் கொள்ளும் பெண்களைக் கொலை செய்கிறார். இவருக்கு பிரீத்தி தாசின் குடும்பத்தைப் பிடித்து போக அவரைத் திருமணம் செய்ய நினைக்கிறார். பிரீத்தி தாசின் குடும்பமும் இதற்கு சம்மதம் தெரிவிக்கிறது. ஆனால் பிரீத்தி தாசு அனுப்பைப் காதலித்து வருகிறார்.

இந்த உண்மையை டேனியல் பாலாஜியிடம் சொல்லிவிட்டு காதலனோடு வீட்டை விட்டு ஓட முடிவெடுக்கிறார். இதைத் தடுக்கவேண்டும் என முடிவெடுத்த டேனியல் பாலாஜி, தன்னுடைய சிந்தனையால் பிரீத்தியின் செல்போனில் உள்ள தொலைபேசி எண்களை மாற்றி பதிவு செய்து விடுகிறார். இதை அறியாமல் காதலன் அனுப்பிற்காக காத்திருக்கும் பிரீத்தி, அனுப் வராததால் என்ன செய்வது என்று தெரியாமல் டேனியல் பாலாஜி வீட்டிற்கு செல்கிறார். அங்கு டேனியல் பாலாஜியின் சுயரூபத்தை தெரிந்து கொள்கிறார்.

இறுதியில் டேனியல் பாலாஜியிடம் இருந்து தப்பித்து காதலன் அனுப்பிடம் சேர்ந்தாரா என்பதைத் திகிலுடன் இயக்குநர் சொல்லியுள்ளார்.

மேற்கோள்கள்
-----------

1. ↑
2. ↑
1656 - 1708 ஆராய்ச்சிப் பாதைகள்
**யோசப் பிட்டன் டீ டொர்னபோர்டு** (*Joseph Pitton de Tournefort*, 5 சூன், 1656 — 28 திசம்பர், 1708) என்ற தாவரவியல் பேரறிஞர் பிரான்சு நாட்டைச் சேர்ந்தவர். தாவரவியல் வகைப் பாட்டியல் அலகான பேரினம் என்பதனை விரிவாக எடுத்துரைத்தவர். இவரின் ஆராய்ச்சி வெளியீடுகளில் சிலவற்றின் அடியொற்றியே, லின்னேயசு தனது ஆராய்ச்சி முடிவுகளை வெளியிட்டார். பேரினம் என்ற அலகானது, லின்னேயசின் ஐந்து அலகுகளில் ஒன்றாகும். *Tourn* என்ற தாவரவியல் குறுக்கம், இவரின் நினைவாகப் பயன்படுத்தப் படுகிறது.

வாழ்க்கைச்சுருக்கம்
-------------------

இளமைக்கல்வியை இயேசு சபையில் கற்றார். அதன் பிறகு தேவாலயம் த்தில் இணைய இருந்த போது, அவரது தந்தை இறந்தார். தந்தையின் இறப்பினால், அவருக்கு தாவரவியலில் ஆர்வம் ஏற்பட்டது. இரண்டு வருடம் பல்வேறு தாவரவியல் விவரங்களைச் சேகரித்தார். பின் மருத்துவம் படித்தார். ஆனால், 1683 ஆம் ஆண்டு கல்லூரிப் பேராசிரியராக பாரிசு' நகரிலுள்ள சார்டினில் என்பதில் அமர்த்தப்பட்டார். பல்வேறு தாவரவியல் கொள்கைகள் ஆராய்ச்சி செய்தார். பின் அவராக பயணிக்கும் போது விபத்தால், பாரிசு நகர வீதியில் இறந்தார். அவர் இறந்த இடம், அவரது பெயராலே இன்றும் அழைக்கப்படுகிறது.

ஆராய்ச்சி
---------

தாவரவியல் பன்னாட்டு விதிகளின் படி, Joseph Pitton de Tournefort என்பவரை, Tourn. என்ற தாவரவியலாளர் பெயர்சுருக்கக் குறியீட்டால், மேற்கோளாகத் தாவரவியல் பெயருக்குப் பின் குறிப்பிடுவர்.

படைப்புகள்
----------

* *Eléments de botanique, ou Méthode pour reconnaître les Plantes* , 1694
* *Histoire des plantes qui naissent aux environs de Paris*, 1698
* *Institutiones rei herbariae, editio altera*, 1700 and 1719 (Latin translation of *Élémens de botanique*)
* *Relation d'un voyage du Levant*, 1717 (இவர் இறந்தபின், வெளியிடப் பட்ட நூல்)
* *Traité de la matière médicale*, 1717

உயவுத்துணை
----------

* - Isely, Duane (1994). 101 botanists, Iowa State University Press. pp. 71–73.
* பிரித்தானிக்கா(1911)பதிவிறக்க இணையத்தளம்

* பிறப்பிடத் தெருபிறப்பிடத் தெரு
* 1656-17081656-1708
* 17001700
* நகரின் இயற்கைநகரின் இயற்கை
* இறந்த இடம், பாரிசு'இறந்த இடம், பாரிசு'

இதர இணைய இணைப்புகள்
-------------------

* இணைய நூலக நூல் *Elemens de botanique ou methode pour connoitre les plantes* 1694-1695.

குறிப்புகள்
-----------

விக்கிமீடியா பொதுவகத்தில்,  
 ***Joseph\_Pitton\_de\_Tournefort***   
என்பதின் ஊடகங்கள் உள்ளன. 

1. ↑  யோசப் பிட்டன் டீ டொர்னபோர்டு, = Joseph Pitton de Tournefort
2. ↑  சார்டின் டெசு' பிளான்டெசு' = Jardin des Plantes
3. ↑  Rue de Tournefort



1. ↑  IPNI, *Joseph Pitton de Tournefort* Invalid `|mode=CS1` (உதவி)
**மறைமாவட்டம்**(diocese) என்பது கிறித்தவத் திருச்சபைகளில் பல பங்குதளங்களை உள்ளடக்கிய ஒரு ஆயரின் ஆட்சிப் பகுதியைக் குறிக்கும். **டயோசிஸ்** (*diocese*) என்ற ஆங்கிலச் சொல் பல்வேறு கிறித்தவத் திருச்சபைகளின் ஆளுகைப் பிரிவுகளைச் சுட்டிக்காட்டினாலும், தமிழில் **மறைமாவட்டம்** என்றச் சொல் கத்தோலிக்க திருச்சபையால் மட்டுமே பயன்படுத்தப்படுகிறது. ஒவ்வொரு மறைமாவட்டமும் ஓர் ஆயரால் ஆட்சி செய்யப்படும். ஒரு மறைமாவட்டத்தின் கீழ் பல்வேறு பங்குதளங்கள் மற்றும் நிறுவனங்கள் செயல்படுகின்றன. அதே போல் பல மறைமாவட்டங்கள் ஒரு உயர் மறைமாவட்டத்தின் கீழ் இருக்கும். இத்தகைய உயர் மறைமாவட்டத்தின் ஆயர், பேராயர் என அழைக்கப்படுவார். இவ்வகை மறைமாவட்டங்கள் கூட்டமாக, உயர்-மறைமாவட்டத்தேடு சேர்த்து மறைமாநிலம் என அழைக்கப்படுகின்றன.

ஒரு மறைமாவட்டத்தை நிறுவும் உரிமை திருத்தந்தைக்கே உரியது.

கத்தோலிக்க திருச்சபை சட்டம் 369, ஒரு மறைமாவட்டத்தை பின்வருமாறு விளக்குகின்றது.
{{quote|மறைமாவட்டம் என்பது குருகுழாமின் ஒத்துழைப்புடன் மேய்ப்புப் பணிக்காக ஆயரிடம் ஒப்படைக்கப்பட்டுள்ள இறை மக்களின் ஒரு பகுதியாகும்;

மக்களின் கூட்டமாக விவரிக்கப்பட்டாலும், ஒரு மறைமாவட்டம் பொதுவாக வரையறுக்கப்பட்ட ஒர் புவியியல் எல்லைக்கு உட்பட்டது; இவ்வாறு அந்த எல்லையில் வாழும் அனைத்து கத்தோலிக்க மக்களையும் அது உள்ளடக்கியுள்ளது. ஆயினும் பயனுள்ளதாக இருந்தால், விசுவாசிகளின் வழிபாட்டு முறையால் அல்லது அதையொத்த மற்றொரு காரணத்தினால் வேறுபட்டுள்ள மறைமாவட்டங்கள் பல ஒரே எல்லைக்குள் திருத்தந்தையால் நிறுவப்படலாம். 

மறைமாவட்டம் என அழைக்கப்படாவிட்டாலும் பின்வருபவையும் மறைமாவட்டத்திற்கு இணையானவையாக கருதப்படுகின்றது:

* **எல்லை சார்ந்த மேல்நர் மறை ஆட்சி வட்டம் அல்லது எல்லை சார்ந்த ஆதீனம்** - இவை எல்லையால் வரையறுக்கப்பட்டுள்ள இறைமக்களின் ஒரு பகுதியாகும்; அதன் கண்காணிப்பு ஒரு மேல்நரிடம் அல்லது ஆதீனத் தலைவரிடம் ஒப்படைக்கப்பட்டும்; அதை, அதன் உரிய மேய்ப்பராக, ஒரு மறைமாவட்ட ஆயரைப்போல் அவர் ஆள்கிறார்.
* **திருத்தூதராக மறைஆட்சி வட்டம் அல்லது திருத்தூதராக ஆளுகை வட்டம்** - இவை இன்னும் மறைமாவட்டமாக நிறுவப்படாத இறைமக்களின் ஒரு பகுதியாகும்; அதன் மேய்ப்புப் பணி திருத்தந்தையின் பெயரால் அதை ஆளுகின்ற ஓர் திருத்தூதராகப் பதில் ஆள் அல்லது ஓர் திருத்தூதரக ஆளுநரிடம் ஒப்படைக்கப்படிருக்கும்.
* **நிரந்தரமாக நிறுவப்பட்ட திருத்தூதரக நிர்வாகம்** - சிறப்பான மற்றும் தனிப்பட்ட கனமான காரணங்களுக்காக, திருத்தந்தையால் ஒரு மறைமாவட்டமாக நிறுவப்படாத இறைமக்களின் ஒரு பகுதியாகும். அதன் மேய்ப்புப் பணி திருத்தந்தையின் பெயரால் ஆளுகின்ற ஒரு திருத்தூதரக நிர்வாகியிடம் ஒப்படைக்கப்படிருக்கும்.

மேற்கோள்கள்
-----------

1. ↑
**குடிவாடா குருநாத ராவ்**  (4 மே 1955 – 22 நவம்பர் 2001) இவர் ஒரு இந்திய அரசியல்வாதியும் மற்றும் இந்திய தேசிய காங்கிரசைச் சேர்ந்த சமூக செயற்பாட்டாளருமாவார். இவர் ஆந்திரப் பிரதேசத்தின் 1998 முதல் 1999 வரை அனகாபல்லி மக்களவைத் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினராக இருந்தார். 1989 முதல் 1994 முடிய ஆந்திரப்பிரதேச சட்டமன்றத்தின் உறுப்பினராகவும் இருந்தார்.

வாழ்க்கையும் பின்னணியும்
------------------------

ராவ் 1955 மே 4 அன்று ஆந்திராவின் விசாகப்பட்டினம் நகரத்தின் மிண்டி கிராமத்தில் பிறந்தார். இவர் ஒரு அரசியல்வாதியும் மற்றும் சமூக சேவகரும் ஆவார். தனது கல்வி காலத்தில், அருகிலுள்ள பள்ளியில் இருந்து இடைநிலைக் கல்வியில் தேர்ச்சி பெற்றார், பின்னர் மேலதிக கல்விக்காக விசாகப்பட்டினத்தின் *இந்துஸ்தான் ஷிப்யார்ட் டிகிரி* கல்லூரிக்கு சென்றார். இவர் பள்ளி குழந்தைகளுக்கான நிகழ்வுகளை ஏற்பாடு செய்வது மற்றும் நிகழ்வுகளில் தீவிரமாகப் பங்கேற்கவும் செய்தார்.

தொழில்
------

ராவ் ஆந்திரப்பிரதேச சட்டமன்றத்தில் 1989 முதல் 1994 வரை ஒரு சட்டமன்ற உறுப்பினராகவும், 1994 முதல் 1998 முடிய தொழில்நுட்பக் கல்விக்கான அமைச்சராகவும் பணியாற்றினார். 1998-இல், இவர் 12ஆவது இந்திய மக்களவைக்குத் தேர்ந்தெடுக்கப்பட்டு நாடாளுமன்ற உறுப்பினராகப் பணியாற்றினார். 1998 ஆம் ஆண்டில் வணிகத்திற்கான குழு மற்றும் கலந்தாலோசனைக் குழுவின் உறுப்பினராகவும் மற்றும் 1998 ஆம் ஆண்டு வரை அறிவியல் மற்றும் தொழில்நுட்பத்துறை அமைச்சராகவும் பணியாற்றினார்.

தனிப்பட்ட வாழ்க்கை
------------------

ராவ் அப்பண்ணா ராவிற்கு மகனாகப் பிறந்தார். அவர் தனது 25 ஆம் வயதில் 1981 ஆம் ஆண்டு ஆகத்து 23 ஆம் நாள் குடிவாடா நாகராணி என்பவரை மணந்தார். இவர்களுக்கு ஒரு மகன் மற்றும் மகள் பிறந்தனர்.

மேற்கோள்கள்
-----------


1. ↑  "Members : Lok Sabha". *Parliament of India, Lok Sabha*. 2020-02-25. 2020-02-25 அன்று பார்க்கப்பட்டது.
2. ↑  "Gurunadha Rao Gudivada, Anakapalli Lok Sabha Elections 1998 in India LIVE Results - Latest News, Articles & Statistics". *LatestLY*. 2018-01-15. 2020-02-25 அன்று பார்க்கப்பட்டது.
3. ↑  "Gudiwada Nagamani, son quit TDP - Visakhapatnam News". *The Times of India*. 2014-03-08. 2020-02-25 அன்று பார்க்கப்பட்டது.
4. 1 2  "References Made To The Passing Away Of Shri Gudivada Gurunadha Rao, ... on 18 December, 2001". *Indian Kanoon*. 2020-02-25 அன்று பார்க்கப்பட்டது.
5. ↑  "Rao,Shri Gudivada Gurunadha - Lok Sabha".
6. ↑  "Shri Gudivada Gurunadha Rao MP biodata Anakapalli". *ENTRANCEINDIA*. 2018-12-28. 2020-02-25 அன்று பார்க்கப்பட்டது.
**குமரிமுத்து** (*Kumarimuthu*; 20 திசம்பர் 1940 – 28 பிப்ரவரி 2016) தமிழ்த் திரைப்பட நடிகர் ஆவார். இவர் தனது 30 ஆண்டுகால திரையுலக வாழ்க்கையில் தமிழ், தெலுங்கு, மலையாளம், கன்னடம் உள்ளிட்ட மொழிகளில் ஏறத்தாழ 1000 திரைப்படங்களில் நடித்தவர்.. பெரும்பாலான திரைப்படங்களில் நகைச்சுவை வேடங்களில் தனது நடிப்பினை வெளிப்படுத்தினார்.

ஆரம்ப கால வாழ்க்கை
------------------

இவர் கன்னியாகுமாரி மாவட்டத்தில் காட்டுப்புதூரில் தமிழ் கிறித்துவக் குடும்பத்தில் பிறந்தவர்.

தொழில்
------

குமரிமுத்து தனது தொழில் வாழ்க்கையில் மூன்று தலைமுறையாக 728 படங்களில் நடித்தார். இவர் வழக்கமாக நகைச்சுவை வேடங்களில் நடித்து வர்த்தக முத்திரை சிரிப்பால் அறியப்பட்டார். இவர் திராவிட முன்னேற்ற கழகம் (திமுக) அரசியல் கட்சியின் உறுப்பினராக இருந்தார். 

குமரிமுத்து நடிகர் சங்கத்தின் உறுப்பினராகவும் இருந்தார். நில குத்தகை மற்றும் கட்டடம் இடிப்பு பிரச்சனை கேள்விக்குட்படுத்திய பிறகு, சங்கத்தை பற்றி எதிர்மறையாக பேசிய குற்றச்சாட்டின் பேரில் நடிகர் சங்கத்தில் இருந்து நீக்கப்பட்டு சர்ச்சையில் சிக்கினார்.

மறைவு
-----

நடிகர் குமரிமுத்து உடல்நலக் குறைவு காரணமாக 2016 பிப்ரவரி 29 அன்று தனது 75ஆவது வயதில் சென்னையில் காலமானார்.

மேற்கோள்கள்
-----------

1. ↑  "Comedian squashes death rumours". CinemaLead. 22 December 2013. 5 April 2016 அன்று மூலம் பரணிடப்பட்டது. 26 July 2020 அன்று பார்க்கப்பட்டது.
2. ↑  "Tamil actor Kumarimuthu passes away". *தி இந்து (ஆங்கிலம்)*. 29 பிப்ரவரி 2016. .
3. ↑
**பாறை வட்டம்** (*Rock cycle*) என்பது நிலவியலின் அடிப்படைக் கருத்துருக்களில் ஒன்று. இது முதன்மையான மூன்று பாறை வகைகளாகிய தீப்பாறை, படிவுப் பாறை, உருமாறிய பாறை ஆகியவற்றிடையே எற்படுகின்ற இயங்கியல் மாற்றங்களை விளக்குகிறது. ஒவ்வொரு வகைப் பாறையும் அதன் சமநிலைச் சூழலிலிருந்து அகற்றப்படும்போது, அது மாற்றமடைகிறது அல்லது அழிந்துபோகிறது. சிலவகைப் பாறைகள் வளிமண்டலத்துக்குக் கொண்டுவரப்படும் போது சிதைந்து அல்லது கரைந்து போகின்றன. பாறை வட்டம், நீர் வட்டம், தட்டுப் புவிப்பொறைக் கட்டமைப்பு (plate tectonics) ஆகிய இயக்குவிசைகள் காரணமாக, புதிய சூழலை எதிர்கொள்ளும்போது, பாறைகளின் சமநிலை குலைந்து மாற்றமடையும் நிலைக்குத் தள்ளப்படுகின்றன.

*பாறை வட்டத்தை* விளக்கும் ஒரு வரைபடம்.

வரலாற்று வளர்ச்சி
-----------------

பாறை வட்டம் தொடர்பான தொடக்கக் கருத்துருவை முன்வைத்தவர், நிலவியலின் தந்தை எனப் போற்றப்படும், 18 ஆம் நூற்றாண்டைச் சேர்ந்த ஜேம்ஸ் ஹூட்டன் (James Hutton) என்பவராவார். திரும்பத்திரும்ப நிகழும், பரிணாமமற்ற, பாறை வட்டம் பற்றிய கருத்துரு, 1960 களில் தட்டுப் புவிப்பொறைக் கட்டமைப்பு (plate tectonics) பற்றி அறியப்படும்வரை, முதன்மை பெற்றிருந்தது. *தட்டுப் புவிப்பொறைக் கட்டமைப்புக்* கொள்கையின் வளர்ச்சியுடன், அது பற்றிய விளக்கமும் அதிகரித்தபோது, பாறை வட்டம் பற்றிய கருத்து, அது முடிவின்றித் தொடரும் ஒன்று என்ற நிலையிலிருந்து, படிப்படியாக மாற்றமுறும் ஒரு நிகழ்முறை (process) என்ற நிலைக்கு மாற்றமடைந்தது. 1960 மற்றும் 70 களில், ஜே. டூசோ வில்சன் (J. Tuzo Wilson) என்பவர், *தட்டுப் புவிப்பொறைக் கட்டமைப்புக்* கொள்கையையும் உள்ளடக்கி, வில்சன் வட்டம் என அறியப்படும் புதிய *பாறை வட்ட* மாதிரியை (model) உருவாக்கினார்.

பாறை வட்டம்
-----------

### தீப்பாறைகளாக மாறுதல்

பாறை வட்டம் - USGS
பாறைகள் புவி மேற்பரப்புக்குக் கீழே ஆழத்திற்குத் தள்ளப்படும்போது அவை உருகிக் கற்குழம்பு ஆகின்றன. மேற்படி கற்குழம்பு உருகிய திரவ நிலையில் தொடர்ந்தும் இருப்பதற்கான சூழல் இல்லாது போகும்போது, அது குளிர்ந்து திண்மமாகித் தீப் பாறையாக உருவாகும். இவ்வாறு புவிக்கடியில் உருவாகும் தீப் பாறைகள், ஊடுருவிய பாறைகள் (intrusive rocks) அல்லது பாதாளப் பாறைகள் (plutonic rocks) என அழைக்கப்படுகின்றன. இந்த நிகழ்முறையின் போது கற்குழம்பு மிக மெதுவாகவே குளிர்ந்து திண்மமாவதால், இவ்வாறு உருவாகும் பாறைகள் கரடுமுரடான (பெருப்பருக்கை = coarse-grained) பரப்புத்தோற்றம் (texture) கொண்டு அமைகின்றன. கற்குழம்பு, எரிமலை வெடிப்புப் போன்ற நிகழ்வுகள் காரணமாக வெளியேறி வளிமண்டலத்துள் வரும்போது அது விரைவாகக் குளிர்ச்சியடைகிறது. இவ்வாறு உருவானவை தள்ளற் பாறைகள் (extrusive rocks) அல்லது எரிமலைப் பாறைகள் (volcanic rocks) எனப்படுகின்றன. இத்தகைய பாறைகள் கரடுமுரடற்ற (நுண்பருக்கை = fine-grained) அல்லது வளவளப்பான பரப்புத்தோற்றம் கொண்டவையாக உருவாகின்றன. சில சமயம் இக் கற்குழம்பு குளிர்தல் மிக வேகமாக நடைபெறுவதால் படிகங்களாக (crystals) உருவாக முடியாமல் இயற்கைக் கண்ணாடியாக மாறுகிறது. மூன்று வகைப் பாறைகளில் எதுவும் உருகித் தீப்பாறையாக ஆகமுடியும்.
**ஜவகர்லால் நேரு விளையாட்டரங்கம்** இந்தியத் தலைநகர் தில்லியில் அமைந்துள்ள பல்நோக்கு விளையாட்டு மைதானமாகும். இங்கு கால்பந்து, ரக்பி போன்ற விளையாட்டுக்களைத் தவிர பல்சுவை கேளிக்கை நிகழ்ச்சிகளும் நடத்த அனுமதிக்கப்படுகிறது.இந்தியாவின் முதல் பிரதம மந்திரியாக விளங்கிய ஜவஹர்லால் நேருவின் பெயரைக் கொண்டு விளங்குகிறது. இங்கு விளையாட்டு நிகழ்ச்சிகளை 78,000 பேர்களும்  கேளிக்கை நிகழ்ச்சிகளை 130,000 பேர்களும் காண இயலும். இருக்கைகளின் அடிப்படையில் இவ்வரங்கம் இந்தியாவின் மூன்றாவது பெரும் விளையாட்டரங்கமாக விளங்குகிறது. உலகளவில் இது 51ஆவது இடத்தில் உள்ளது. இங்குதான் இந்திய ஒலிம்பிக் சங்கம் இயங்குகிறது.

1982ஆம் ஆண்டு 9வது ஆசிய விளையாட்டுகளை ஏற்று நடத்தியபோது இந்திய அரசு ஜவஹர்லால் நேரு விளையாட்டரங்கத்தைக் கட்டியது. இங்கு 1990ஆம் ஆண்டு **ஆசிய தடகள சாதனைப் போட்டிகள்** நடத்தப்பட்டது. 2010 பொதுநலவாயம் விளையாட்டுக்கள் இங்கு நடைபெற்றன. இவ்விளையாட்டுகளுக்காக மேற்கொள்ளப்பட்டுள்ள புனரமைப்பு வேலைகளால் இதன் இருக்கைகள் 60,000ஆக குறைந்துள்ளது.

நிகழ்த்தப்பட்ட விளையாட்டுகளும் பிற நிகழ்ச்சிகளும்
-------------------------------------------------

### துடுப்பாட்டம்

இவ்விளையாட்டரங்கத்தில் 1984ஆம் ஆண்டு ஆஸ்திரேலிய அணிக்கெதிராகவும் 1991ஆம் ஆண்டு தென்னாபிரிக்கா அணிக்கெதிராகவும் இந்திய துடுப்பாட்ட அணியினர் ஆடிய ஒருநாள் போட்டிகள் நடைபெற்றுள்ளன.துடுப்பாட்ட வீரர் கெப்ளர் வெசல்ஸ் இரண்டு பந்தயங்களிலும் ஆடியுள்ளார்:ஆஸ்திரேலிய அணிக்கு ஆடியபோது 107 ஓட்டங்களும் பின்னர் தென்னாபிரிக்கா சென்று அவ்வணியில் ஆடியபோது 90 ஓட்டங்களும் எடுத்தது இம்மையத்தின் ஓர் தனிசிறப்பு வாய்ந்த தரவாகும்.

### கால்பந்து

சில தேசிய அளவிலான கால்பந்து போட்டிகள் (தற்போது இல்லை) நடந்துள்ளன.

### 2010 பொதுநலவாயம் விளையாட்டுகள்

ஜவஹர்லால் நேரு விளையாட்டரங்கம் 2010 பொதுநலவாயம் விளையாட்டுக்கள் துவக்கவிழா மற்றும் இறுதி விழாக்களை ஏற்றுள்ளது.27 சூலை 2010 அன்று பொதுமக்கள் பார்வைக்காக திறந்துவிடப்பட்டது. 

29-30 சூலை 2010யில் முதன்முறையாக ஆசிய அனைத்தாசிய தடகள சாதனைப்போட்டிகள் நடத்தப்பட்டன.பல்வேறு ஆசிய நாடுகளிலிருந்தும் பல விளையாட்டு வீரர்கள் கலந்து கொண்டனர்.

மேற்கோள்கள்
-----------

1. ↑  www.fussballtempel.net

வெளியிணைப்புகள்
---------------

விக்கிமீடியா பொதுவகத்தில்,  
 ***ஜவஹர்லால் நேரு விளையாட்டரங்கம், தில்லி***   
என்பதின் ஊடகங்கள் உள்ளன. 

* Football Temples of the World-India
* Cricinfo - Grounds - Jawaharlal Nehru Stadium, New Delhi
**பெரும்பாலை தொல்லியல் களம்**, தமிழ்நாட்டின் தர்மபுரி மாவட்டம், பென்னாகரம் வட்டம், ஏரியூர் ஊராட்சி ஒன்றியம், பெரும்பாலை ஊராட்சியில் அமைந்துள்ளது.

பெரும்பாலை தொல்லியல் களம் பென்னாகரம்-மோளையானூர் செல்லும் சாலையில், பென்னாகரத்திலிருந்து 20 கிலோ மீட்டர் தொலைவிலும், தர்மபுரியிலிருந்து 35 கிலோ மீட்டர் தொலைவில் பாலாற்றின் இடது கரையில் உள்ளது. இத்தொல்லியல் களத்தில் முதல் கட்ட அகழாய்வு மேற்கொள்ள தமிழக முதல்வர் ஆணையிட்டுள்ளார்.

75 ஏக்கர் பரப்பளவு கொண்ட பெரும்பாலை தொல்லியல் மேடு தரை மட்டத்திலிருந்து 3 மீட்டர் முதல் 4 மீட்டர் வரை உயரம் கொண்டது. இத்தொல்லியல் களத்தின் மேற்பரப்பில் கருப்பு சிவப்பு மட்பாண்ட ஓடுகள், சிவப்பு பானை ஓடுகள் கிடைத்துள்ளன.செம்மனூர் சிவன் கோயில் எதிரே ஈமக்காடுகள் கண்டறியப்பட்டுள்ளன. இப்பகுதியில் கால்வாய் வெட்டும் போது 50 கல் வட்டங்கள் கிடைத்துள்ளன.

இதனையும் காண்க
--------------

* தமிழக தொல்லியல் களங்கள்

மேற்கோள்கள்
-----------

1. ↑  தமிழ்நாட்டில் எழு இடங்களில் தொல்லியல் ஆய்வு-முதல்வர் ஆணை

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
விஷ்வனாத நாயக்குடு திரைப்படம் கிருஷ்ண தேவராயர் காலத்தைய வரலாற்று சம்பவங்களை அடிப்படையாகக் கொண்டு எடுக்கப்பட்ட தெலுங்குத் திரைப்படம். கிருஷ்ண தேவராயர் தமது தளபதியருள் ஒருவரான நாகமநாயக்கரை பாண்டிய அரசர்களுக்கு எதிராக மதுரையில் நடைபெறுகிற கிளர்ச்சியை அடக்க மதுரைக்கு அனுப்புகிறார். கலகத்தை அடக்கிய நாகமநாயக்கர் மதுரை நகரைத் தமது கட்டுப்பாட்டில் எடுத்துக் கொண்டு சுதந்திர அரசாகப் பிரகடணம் செய்து கொள்கிறார்.  

  

நாகமநாயக்கரைக் கைது செய்து மதுரை நகரத்தை மீண்டும் விஜயநகர சாம்ராஜ்யத்தில் இணைப்போர் உரிய சன்மானங்கள் வழங்கிக் கௌரவிக்கப்படுவர் என்று அறிவிக்கப்பட்டதை அடுத்து மிகுந்த அரசபக்தியுள்ள விஷ்வனாத நாயக்கர் மன்னரின் விருப்பத்தை நிறைவேற்ற முன்வருகிறார். விஷ்வனாத நாயக்கர் மதுரையை சுதந்திர நாடாகப் பிரகடனம் செய்து கொண்ட நாகமநாயக்கரின் மகனாவார்.  

  

விஜயநகரப் படைகளை வழிநடத்திச் சென்று நாகமநாயக்கரைக் கைது செய்து அழைத்து வருகிறார் விஷ்வனாத நாயக்கர். மன்னரின் விருப்பத்தை நிறைவேற்றியமைக்காக கைமாறாக என்ன வேண்டும் என்று கேட்ட மன்னரிடம் தமது தந்தையை மன்னிக்குமாறு கோருகிறார் விஷ்வனாத நாயக்கர். இதையடுத்து நாகமநாயக்கர் விடுவிக்கப்படுகிறார்.  

  

விஷ்வனாத நாயக்கரின் அரச பக்தியை மெச்சும் விதமாக மதுரையில் ஆட்சி செலுத்துகிற உரிமையை அவருக்கே வழங்குகிறார் கிருஷ்ண தேவராயர். அக்காலத் தமிழ்நாட்டில் நாயக்க ஆட்சியின் துவக்கமாக அமைந்தது இச்சம்பவமே.  

  

**திரைக்கதை வசனம் மற்றும் இயக்கம்:** தாசரி நாரயண ராவ்  

  

**இசை:** ஜெ.வி. ராகவுலு  
  

**தெலுங்கில் சிவாஜிகனேசன் அவர்களின் குரல்:** கொங்கர ஜக்கையா  

  

**கதாபாத்திரங்களை ஏற்று நடித்தோர்:**  

விஷ்வனாத நாயக்கர் - கிருஷ்ணா  

நாகமநாயக்கர் - சிவாஜி கனேசன்  

விஷ்வனாத நாயக்கரின் தாயார் - கே.ஆர். விஜயா  

கிருஷ்ண தேவராயர் - கிருஷ்ணம் ராஜு  

அரசவை நாட்டியக் காரிகை - ஜெயப்ரதா  

  

இவர்களுடன் சோமையாஜுலு, காந்த்தா ராவ், மோகன்பாபு, ராஜ சுலோச்சனா, சரத்பாபு மற்றும் பலர் இத்திரைப்படத்தில் பாத்திரமேற்றுள்ளனர்.
**விஸ்வப்பிரம்மம்** என்பவர் ஐந்து விஸ்வகர்ம ரிஷிகளை உலக நன்மைக்காக உருவாக்கியவர். பிரம்மம் என்றால் தொடக்கம், ஆக்கம், எல்லையில்லாத என்று பொருள்தரும்.  எனவே உலகத்தின் தொடக்கத்தில் படைப்பு தொழில் செய்ய ஐந்து முகங்களிலிருந்தும் ஐந்து ரிசிகளை உருவாக்கியவர் என்பதால் விஸ்வ பிரம்மம் என்று அறியப்படுகிறார். சிவபெருமான் சதாசிவ ரூபத்தில் ஐந்து தலைகளுடன் இருப்பதைப் போல இந்த விஸ்வப்பிரம்ம ரூபத்திலும் ஐந்து தலைகளுடன் காணப்படுகிறார். இவர் **விராட் விஸ்வப்பிரம்மம்** என்றும் அறியப்படுகிறார்.

உருவம்
------

ஐந்து முகங்களையும், பத்து கைகளையும், நாகாபரணம் மற்றும் புலியுடை தரித்து விஸ்வபிரம்மம் காட்சியளிக்கிறார். அவர் வலது கைகளில் சூலம், சக்கரம், அம்பு, நாகாபரணம், மாலை ஆகியவையும், இடது கைகளில் நாக உடுக்கை, சங்கு, வில், வீணை ஆகியவற்றுடன் செந்தாமரையில் வீற்றிருக்கிறார். அவர் உருவாக்கிய ஐந்து விஸ்வகர்மா ரிசிகளும் அவரிடம் படைப்பு கலையை கற்றுக் கொண்டிருக்கின்றனர்.

|  |  |  |  |  |
| --- | --- | --- | --- | --- |
| **சிவமுகம்** | **திசை** | **ரூபம்** | **ரிசி** | **வேதம்** |
| சத்யோஜாதகம் | கிழக்கு | உருத்திரன் | சானக ரிஷி மற்றும் மனு | ரிக் வேதம் |
| வாம தேவம் | தெற்கு | திருமால் | சனாதனரிஷி மற்றும் மயா | யஜூர் வேதம் |
| அகோரம் | மேற்கு | பிரம்மன் | அபுவனஸரிஷி மற்றும் துவஷ்டா | சாம வேதம் |
| தற்புருசம் | வடக்கு | இந்திரன் | பிரத்தனஸரிஷி மற்றும் ஸில்பி | அதர்வண வேதம் |
| ஈசானம் | ஆகாயம் | ஸூர்ய | சுபர்ணரிஷி மற்றும் விஸ்வக்ஞ | பிரணவ வேதம் |

விஸ்வபிரம்ம துதி
----------------

பஞ்சவர்ணம் கொஞ்சுமுகம்ஐந்துபேர்கள்
பரம்னுடைய திருக்கண்ணில் உதயமானார்
கொஞ்சிவரும் கிளி மொழியாள் உமையாள் புத்திரர்
குருவான மனு-மயா-துவஷ்ட-சிற்பி-விஸ்வங்

மேற்கோள்
--------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2013-07-23 அன்று பார்க்கப்பட்டது.
**விசுவநாதன் இரத்தினம்** (*Viswanathan Ratnam*)(பிறப்பு 1 ஆகஸ்ட் 1932-இறப்பு 24 மே 2020) என்பவர் இந்திய நீதிபதி, இமாச்சலப்பிரதேசத்தின் உயர் நீதிமன்றத்தின் முன்னாள் தலைமை நீதிபதி மற்றும் இமாச்சலப்பிரதேச ஆளுநராகவும் பணியாற்றியவர் ஆவார்.

பணி
---

இரத்தினம் 1932-ல் பிறந்தார். இவர் இளநிலை அறிவியல் பட்டமும் இளங்கலைச் சட்டப் பட்டமும் பெற்று, 25 சூலை 1955-ல் வழக்கறிஞராகப் பதிவு செய்துகொண்டார். அவர் சென்னை உயர்நீதிமன்றத்தில் குடிமையியல் மற்றும் தொழிலாளர் விடயங்களில் பயிற்சியைத் தொடங்கினார். இரத்தினம் தமிழ்நாடு சட்ட உதவி வாரியத்தின் செயற்குழு உறுப்பினரானார். 25 சனவரி 1979 அன்று, சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். நவம்பர் 15, 1992 முதல், சென்னை உயர்நீதிமன்றத்தின் தற்காலிக தலைமை நீதிபதியாகவும் பொறுப்பேற்றார். நீதிபதி இரத்னம் 29 ஜனவரி 1994 அன்று இமாச்சலப் பிரதேச உயர் நீதிமன்றத்தின் தலைமை நீதிபதியாகப் பதவி உயர்வு பெற்று ஆகத்து 1, 1994 அன்று பதவியிலிருந்து ஓய்வு பெற்றார். மேலும் இவர் 19 நாட்கள் இமாச்சல பிரதேச ஆளுநராகப் பொறுப்பு வகித்துள்ளார்.

மேற்கோள்கள்
-----------

1. ↑  "Former Chief Justice of Himachal Pradesh High Court tests positive for COVID-19 after death". *The New Indian Express*. 2022-01-10 அன்று பார்க்கப்பட்டது.
2. ↑  "Former Puisne Judge" (PDF). 21 January 2019 அன்று பார்க்கப்பட்டது.
3. ↑  "Former Chief Justices". *hphighcourt.nic.in*. 21 January 2019 அன்று பார்க்கப்பட்டது.
4. ↑  "GOVERNORS OF HIMACHAL PRADESH". 21 January 2019 அன்று பார்க்கப்பட்டது.
**மேயெர்சு தொகுப்புமுறை** ('Meyers synthesis) என்பது ஒரு ஆக்சசீனின் நீராற்பகுப்பு வழியாக ஒரு சீர்மையற்ற ஆல்டிகைடைத் தயாரிக்க உதவும் கரிமத் தொகுப்பு முறை ஆகும். இநத வினையானது அமெரிக்க வேதியியலாளர் ஆல்பர் மேயெர் என்பவரின் பெயரால் அழைக்கப்படுகிறது.

Meyers synthesis
இந்த வினையின் தொடக்க வினைபடுபொருள் 2ஆம் இடத்தில் அல்கைல் தொகுதியைக் கொண்ட ஒரு டைஐதரோ -1,3-ஆக்சசீன் ஆகும். ஆல்பா இடததில் உள்ள நேர்மின்னியானது அமிலத்தன்மை உடையதாக இருப்பதால் பியூட்டைல் இலித்தியம் போன்ற ஒரு காரத்தன்மை கொண்ட பொருளால் கவரப்படலாம். மேலும், தொடர்ச்சியாக அல்கைல் ஆலைடினால் அல்கைலேற்றம் செய்யப்படலாம். அடுத்த படிநிலையில் நைடரசனுக்கும் கார்பனுக்கும் இடையிலான இரட்டைப்பிணைப்பானது சோடியம் போரோஐதரைடினால் கரிம ஒடுக்கத்திற்கு உட்பட்டு அதன் காரணமாக கிடைக்கப்பெறும் ஆக்சசீனானது நீர் மற்றும் ஆக்சாலிக் அமிலத்தால் நீராற்பகுக்கப்பட்டு ஆல்டிகைடைத் தருகிறது.

மேற்கோள்கள்
-----------

1. ↑  *Aldehydes from dihydro-1,3-oxazines. I. Synthesis of aliphatic aldehydes and their C-1 deuterated derivatives* Albert I. Meyers, Aiko Nabeya, H. Wayne Adickes, Ieva R. Politzer J. Am. Chem. Soc. **1969**; 91(3); 763-764. எஆசு:10.1021/ja01031a053
2. ↑  *Aldehydes from dihydro-1,3-oxazines. II. Synthesis of .alpha..beta.-unsaturated aldehydes and their C-1 deuterated derivatives* Albert I. Meyers, Aiko Nabeya, H. Wayne Adickes, J. Michael Fitzpatrick, G. Ray Malone, and Ieva R. Politzer pp 764 - 765; J. Am. Chem. Soc. **1969** எஆசு:10.1021/ja01031a054
3. ↑  *Aldehydes from dihydro-1,3-oxazines. III. Synthesis of cycloalkanecarboxaldehydes* Albert I. Meyers, H. Wayne Adickes, Ieva R. Politzer, and Warren N. Beverung pp 765 - 767; J. Am. Chem. Soc. **1969** எஆசு:10.1021/ja01031a055
4. ↑  Organic Syntheses, Coll. Vol. 6, p.905 (1988); Vol. 51, p.24 (1971).
நீர் மின் நிலைய வரைபடம்  

**மேயாறு நீர் நிலையம் (Moyar Power House)** என்பது தமிழ்நாட்டின் நீலகிரியில் அமைக்கப்பட்டுள்ள  நீர் மின் ஆற்றல் மின் நிலையம் ஆகும். இது  தமிழ்நாடு மின்வாரியத்தால் இயக்கப்படுகிறது. இந்த மின்நிலையம் உதகமண்டலத்தில் இருந்து 48 கி.மீ  தொலைவிலும், கூடலூரில் இருந்து 36 கி.மீ. தொலைவிலும், மேயாறு பள்ளத்தாக்கின் அடியில் அமைந்துள்ளது.  மேலும் இந்த மின்நிலையத்தை அணுக மேலே பீடபூமியில் இருந்து ஒரு இழுவைப் அமைப்பு ஏற்படுத்தப்பட்டுள்ளது.

விவரங்கள்
---------

இந்த மின் நிலையம் மொத்தம் 36 மெகாவாட் திறன் கொண்டதாக நிறுவப்பட்டுள்ளது. இதில் மூன்று அலகுகள் உள்ளன ஒவ்வொரு அலகும் 12 மெகாவாட் திறனுடையவை. மின் நிலையத்திற்கு 609 மீட்டர் உயரத்தில் இருந்து தண்ணீர் அனுப்பப்படுகிறது. இந்த நிலையத்திற்கான தண்ணீர் மேயாறு ஃபோரிபே அணை மற்றும் மரவக்கண்டி அணை ஆகியவற்றில் இருந்து பெறப்படுகிறது.

மேற்கோள்கள்
-----------

1. ↑  "moyar power house". nilgiris.tn.gov.in. 2011-09-27 அன்று மூலம் பரணிடப்பட்டது. 2011-09-13 அன்று பார்க்கப்பட்டது.
2. ↑  "Nilgiris - General Information". southindianstates.com. 2012-04-02 அன்று மூலம் பரணிடப்பட்டது. 2011-09-13 அன்று பார்க்கப்பட்டது.
3. ↑  "moyar". tneb.in. 2011-08-03 அன்று மூலம் பரணிடப்பட்டது. 2011-09-13 அன்று பார்க்கப்பட்டது.
4. ↑  "hydro-electric system". greenosai.org. 2011-09-03 அன்று மூலம் பரணிடப்பட்டது. 2011-09-13 அன்று பார்க்கப்பட்டது.
**மேரி அலெக்சாண்டர் பார்க்கு** (Mary Alexander Park) இசுக்காட்லாந்து மற்றும் நியூசிலாந்தில் வாழ்ந்த ஓர் ஓவியக் கலைஞர் ஆவார். இராயல் கிளாசுகோ நுண்கலைகள் நிறுவனம் மற்றும் நியூசிலாந்து நாட்டின் ஒடாகோ கலை சங்கம் ஆகியவற்றில் இவரது படைப்புகள் காட்சிப்படுத்தப்பட்டுள்ளன. இக்னேசியசு ரோச்சு மற்றும் இயான் லாவரி ஆகியோர் குறிப்பிட்ட சில மாணவர்களில் அடங்குவர்.

ஆரம்ப கால வாழ்க்கை
------------------

மேரி பார்க் 1850 ஆம் ஆண்டு ஏப்ரல்  மாதம் முதல் தேதியன்று இசுக்காட்லாந்தின் லோனெட்டு நகரில் பிறந்தார். இயான் பிரவுன் பார்க் (1821-1891) மற்றும் கிறிசுடினா அலெக்சாண்டர் (1821-1906) ஆகியோர் இவரது பெற்றோர்களாவர். மூத்த சகோதரி செசி மற்றும் இளைய சகோதரி ஆக்னசு ஆகியோர் இதர குடும்ப உறுப்பினர்களாவர். 

மேரிக்கு ஐந்து வயதாக இருந்தபோது குடும்பம் இசுகாட்லாந்திலிருந்து தாசுமேனியாவுக்கு குடிபெயர்ந்தது. 

தாசுமேனியா மற்றும் துனெடின் நகரங்களில் உள்ள தனது பெற்றோரின் பள்ளிகளில் படித்தார், அங்கு இளம் வயதிலேயே கலை திறன்களை வளர்த்துக் கொண்டார்.

தொழில்
------

1876 ஆம் ஆண்டு ஒடாகோ கலைச் சங்கத்தில் முதல் கண்காட்சி நடந்தது.  மேலும் ஓர் உருவப்பட ஓவியராக மேரி நன்கு அறியப்பட்டார். 

மேரி பார்க் 1880 ஆம் ஆண்டு இசுகாட்லாந்திற்கு குடிபெயர்ந்தார்  20 ஆண்டுகளாக ஐரோப்பாவில் தங்கியிருந்தார், துனெடினுக்குத் திரும்புவதற்கு முன்பு பாரிசில் உள்ள ரோடோல்ஃப் இயூலியனின் தனியார் கலைப் பள்ளியான எல்' இயூலியன் அகாடமியில் நேரத்தைச் செலவிட்டார்.   இசுகாட்லாந்தில் பயிற்சியின் போது பாரிசில் சந்தித்த மேட்ச் ரோசுடன் எலன்சுபர்க்கில் ஓவியம் வரைந்தார் மற்றும் கலையை கற்பித்தார். இவர்களின் மாணவர்களில் கிளாசுகோ பாய்சு அலெக்சாண்டர் இக்னேசியசு ரோச் மற்றும் இயான் லாவரி ஆகியோர் அடங்குவர். 

பார்க் மற்றும் ரோசு இருவரும் அவர்களின் 7 கிழக்கு பிரின்சசு தெரு கேலரி ஆஃப் மேக்னூர் காட்சியக வீட்டிலும் பிரைடன் இசுடேசனர்சு, பெண் கலைஞர்கள் சங்கம் மற்றும் இராயல் கிளாசுகோ நுண்கலைகள் ஆகியவற்றில் காட்சிப்படுத்தினர். 

ரோசு மற்றும் பார்க் 1906 ஆம் ஆண்டு கிளாசுகோவிற்கு குடிபெயர்ந்தனர் மேரி பார்க்  நியூசிலாந்திலிருந்து திரும்பினார்.

இறப்பு
------

மேரி பார்க் 1920 ஆம் ஆண்டு அக்டோபர் மாதம் 23 ஆம் நாளன்று  துனெடினில் மாரடைப்பால் இறந்தார்.

மேற்கோள்கள்
-----------

1. ↑  McGahey, Kate (2000). "Concise Dictionary of New Zealand Artists". *findnzartists.org.nz*. 2022-03-28 அன்று பார்க்கப்பட்டது.
2. 1 2 3 4 5 6 7 8 9 10  Borland, Craig (3 July 2019). "Eye on Millig: Paris-trained artists taught in Helensburgh". *Helensburgh Advertiser*. 2022-03-28 அன்று பார்க்கப்பட்டது.Borland, Craig (3 July 2019). "Eye on Millig: Paris-trained artists taught in Helensburgh". *Helensburgh Advertiser*. Retrieved 2022-03-28.
3. 1 2  Park, Graham Stuart. *Mary Alexander Park: Portrait of the Artist*. . Park, Graham Stuart (2020). *Mary Alexander Park: Portrait of the Artist*. National Library of New Zealand. ISBN 9780473511616.
**ஈரல் வாயில் நாளம்** அல்லது **ஈரல் வாயினாளம்** (*Hepatic Portal Vein*) என்பது இரைப்பை, பித்தப்பை, குடல், மண்ணீரல், கணையம் போன்ற உறுப்புகளில் இருந்து குருதியை கல்லீரலுக்கு எடுத்துச் செல்லும் ஒரு குருதிக் குழலிய அமைப்பாகும். சமிபாட்டுத்தொகுதியில் இருந்து ஈரல் வாயில் நாளம் மூலம் கல்லீரலுக்கு எடுத்துச் செல்லப்படும் போசணைப் பொருட்கள் உள்ளடங்கிய குருதி, கல்லீரலில் வடிகட்டப்பட்டும் நச்சுப் பதார்த்தங்கள் நீங்கி சுத்திகரிக்கப்பட்டும் உடலின் ஏனைய பகுதிகளுக்கு எடுத்துச் செல்லப்படுகின்றது. கல்லீரலுக்கு ஈரல் வாயினாளம் தவிர முறைமைக் கல்லீரல் நாடியும் குருதியை எடுத்துச் செல்கின்றது.

பொதுவாக நாளம் (சிரை) எனும் குருதிக் குழாய்கள் இதயத்துக்கு குருதியை எடுத்துச் செல்லும் அமைப்பாக உள்ளன. ஈரல் வாயில் நாளம் அவ்வாறில்லை எனும் காரணத்தால் மெய்யான நாளம் என்று கருதப்படுவதில்லை.
மேற்குடல் நடுமடிப்பு நாளம் மற்றும் மண்ணீரல் நாளம் ஆகியனவற்றின் சேர்க்கையால் ஈரல் வாயினாளம் உருவாகின்றது. ஈரல் வாயினாளத்தில் குருதி அழுத்தம் மிகைப்படுவது ஈரல் வாயினாள மிகையழுத்தம் எனப்படுகின்றது.

உசாத்துணைகள்
------------

1. ↑   *Gray's Anatomy*. CHURCHILL LIVINGSTONE ELSEVIER. 2008. பன்னாட்டுத் தரப்புத்தக எண்:978-0-8089-2371-8.. பார்த்த நாள்: March 13, 2017.
**ஈரானின் குடியரசுத் தலைவர்கள்** (**List of presidents of Iran**) 1979 ஈரானியப் புரட்சிக்குப் பின்னர் 1980-ஆம் ஆண்டில் நடைபெற்ற ஈரான் குடியரசுத் தலைவர் பொதுத் தேர்தல் மூலம் இப்பதவி ஏற்படுத்தப்பட்டது. குடியரசுத் தலைவரின் பதவிக் காலம் 4 ஆண்டுகள் ஆகும். ஈரானின் அதியுயர் தலைவருக்கு அடுத்தபடியாக அதிக அதிகாரம் கொண்டவர் ஈரான் குடியரசுத் தலைவர் ஆவார். இறுதியாக 18 சூன் 2021 அன்று நடைபெற்ற குடியரசுத் தலைவர் பொதுத்தேர்தலில், ஈரானின் குடியரசுத் தலைவராக இப்ராகிம் ரையீசி பொதுமக்களால் 62% வாக்குகளுடன் தேர்வு செய்யப்பட்டுள்ளார்.

ஈரானின் இரண்டாவது அரசியலமைப்புச் சட்டத்திருத்தின் படி, 1989-இல் ஈரானில் பிரதம அமைச்சர் பதவி ஒழிக்கப்பட்டது. எனவே தற்போது குடியரசுத் தலைவர் ஈரானின் அரசுத் தலைவராகவும், அரசாங்கத்தின் தலைவராகவும் செயல்படுவார்.

ஈரானின் குடியரசுத் தலைவர்களும் பதவிக்காலமும்
--------------------------------------------

1. அபோல்ஹசன் பானிசதர் (4 பிப்ரவரி 1980 - 22 சூன் 1981
2. மொகம்மத்-அலி ரஜாய் (2 அகஸ்டு 1981 - 30 ஆகஸ்டு) 1981)
3. அலி காமெனி (13 அக்டோபர் 1981 - 3 ஆகஸ்டு 1989)
4. அக்பர் ஹஷேமி ரப்சஞ்சானி (3 ஆகஸ்டு 1989 3 ஆகஸ்டு 1997
5. முகமது கத்தாமி (3 ஆகஸ்டு 1997 - 3 ஆகஸ்டு 2005
6. மகுமூத் அகமதிநெச்சாத் (3 ஆகஸ்டு - 3 ஆகஸ்டு 2013)
7. அசன் ரூகானி (3 ஆகஸ்டு 2013 - 3 ஆகஸ்டு 2021)
8. இப்ராகிம் ரைசி (3 ஆகஸ்டு 2021 - பதவியில் உள்ளார்.

இதனையும் காண்க
--------------

* ஈரானியப் புரட்சி
* ஈரானின் அதியுயர் தலைவர் -
* ரூகொல்லா கொமெய்னி - முதலாவது ஈரானின் அதியுயர் தலைவர்
* அலி காமெனி - இரண்டாவது ஈரானின் அதியுயர் தலைவர்
* வல்லுநர்கள் மன்றம்
* பாதுகாவலர்கள் மன்றம்
* ஈரான் நாடாளுமன்றம்

மேற்கோள்கள்
-----------
சகார் மகால் மற்றும் பக்தியாரி மாகாணத்தில் பக்தியாரி மக்களின் ஒரு கூடாரம், ஈரான்.
மேய்ச்சல் வாழ்க்கை முறையின் உலக வரைபடம். இதன் தொடக்கமும், வரலாற்று ரீதியிலான வளர்ச்சியும்
**மேய்ச்சல் வாழ்க்கை முறை** என்பது கால்நடை வளர்ப்பின் ஒரு வகையாகும். இதில் கொல்லைப்படுத்தப்பட்ட விலங்குகள் ("கால்நடை" என்று அறியப்படுபவை) ஒரு பெரிய தாவர வளர்ச்சியுடைய வெளிப்புற நிலங்களுக்கு (மேய்ச்சல் நிலங்கள்) மேச்சலுக்காக அழித்துவிடப்படுகின்றன. வரலாற்று ரீதியாக தங்களது மந்தைகளுடன் இடம்பெயரும் நாடோடி மக்கள் இம்முறையைப் பின்பற்றினர். அவர்கள் வளர்க்கும் விலங்கு இனங்கள் மாடுகள், ஒட்டகங்கள், ஆடுகள், வளர்ப்பு யாக்குகள், இலாமாக்கள், துருவ மான்கள், குதிரைகள் மற்றும் செம்மறியாடுகள் ஆகியவற்றை உள்ளடக்கியிருக்கலாம்.

மேய்ச்சல் வாழ்க்கை முறையானது பல வேறுபாடுகளுடன் உலகம் முழுவதும் பின்பற்றப்படுகிறது. வறண்ட நிலை, மண் வளமற்ற தன்மை, குளிர்ந்த அல்லது வெப்பமான நிலங்கள், பயிர் வளர்ச்சியைக் கடினமாக்கும் அல்லது வளர்ச்சியற்றதாக்கும் நிலை, நீரற்ற தன்மை போன்ற சூழ்நிலைக் காரணிகள் பொதுவாக இதற்கு வித்திடுகின்றன. மிகக் குறைவான நிலங்களில் மிகுந்த அளவுக்கு மட்டு மீறிய சூழ்நிலை அமைப்புகளில் வாழும் மேய்ச்சல் வாழ்க்கை முறைச் சமூகங்கள் புவி சூடாதலின் விளைவுகளுக்கு மிகுந்த பலவீனமாயானவையாக உள்ளன.

ஆப்பிரிக்கா, திபெத்திய பீடபூமி, யுரேசியப் புல்வெளி, அந்தீசு மலைத்தொடர், படகோனியா, பாம்பாசுப் புல்வெளி, ஆத்திரேலியா மற்றும் பல பிற இடங்கள் உள்ளிட்ட பல புவியியல் பகுதிகளில் மேய்ச்சல் வாழ்க்கை முறையானது ஒரு வாழ்க்கை முறையாகத் தொடர்ந்து நீடிக்கிறது. 2019ஆம் ஆண்டில் 20 மற்றும் 50 கோடிக்கு இடைப்பட்ட மக்கள் உலகளவில் மேய்ச்சல் வாழ்க்கை முறையைப் பின்பற்றுகின்றனர். உலக நாடுகளில் 75% நாடுகள் மேய்ச்சல் வாழ்க்கை முறைச் சமூகங்களைக் கொண்டுள்ளன.

மேலும் காண்க
------------

* மந்தை

உசாத்துணை
---------

1. ↑  Stephens, Lucas; Fuller, Dorian; Boivin, Nicole; Rick, Torben; Gauthier, Nicolas; Kay, Andrea; Marwick, Ben; Armstrong, Chelsey Geralda *et al*. (2019-08-30). "Archaeological assessment reveals Earth's early transformation through land use" (in en). *Science* **365** (6456): 897–902. doi:10.1126/science.aax1192. பன்னாட்டுத் தர தொடர் எண்:0036-8075. பப்மெட்:31467217. Bibcode: 2019Sci...365..897S.
2. ↑  Kerven, Carol; Robinson, Sarah; Behnke, Roy (2021). "Pastoralism at Scale on the Kazakh Rangelands: From Clans to Workers to Ranchers". *Frontiers in Sustainable Food Systems* **4**. doi:10.3389/fsufs.2020.590401. பன்னாட்டுத் தர தொடர் எண்:2571-581X.
3. ↑  *www.coursehero.com*. 2022-11-23 அன்று பார்க்கப்பட்டது. Missing or empty `|title=` (உதவி)
4. ↑   "Oxford Bibliographies: Ecology". *Oxford Bibliographies*. (2018-11-29). DOI:10.1093/obo/9780199830060-0207. ISBN 9780199830060.
5. 1 2  Mbow, C.; Rosenzweig, C.; Barioni, L. G.; Benton, T. *et al*. (2019). "Chapter 5: Food Security". *IPCC SRCCL*. பக். 439–442. .

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data
* ஜெர்மனி
* Israel
* United States
* செக் குடியரசு

 |